O‘zbekiston OTMlarida bakalavriatda o‘qish narxlari ma’lum bo‘ldi

2018/2019-o‘quv yili uchun O‘zbekiston oliy ta’lim muassasalarida bakalavriat ta’lim yunalishlari bo‘yicha yillik o‘qish narxlari ma’lum bo‘ldi. Bu haqda Xushnud Xudoyberdiyev xabar bermoqda.

O‘qish narxlari eng kam ish haqi miqdorida belgilangan.
Eng kam ish haqining 45 baravari miqdorida — 8 million 293 ming 500 so‘m (ilgari 6 million 650 ming):
Pedagogika, shu jumladan kasbiy ta’lim;
Gumanitar fanlar;
Matematika, amaliy matematika va informatika, tabiiy fanlar;
Sotsiologiya va psixologiya;
Muhandislik ishi, ishlab chiqarish texnologiyalari;
Qishloq, o‘rmon va baliq xo‘jaligi, qishloq xo‘jaligida menejment, qishloq xo‘jalik texnikasi, veterinariya, irrigatsiya va melioratsiya;
Ijtimoiy ta’minot;
Sport faoliyati;
Atrof muhit muhofazasi, hayotiy faoliyat xavfsizligi.
Eng kam ish haqining 46 baravari miqdorida — 8 million 477 ming 800 so‘m (ilgari 7 million 250 ming):
Sharq filologiyasi, turkiy tillar filologiyasi, roman-german filologiyasi, tarjima nazariyasi va amaliyoti, o‘zbek-ingliz tarjima nazariyasi va amaliyoti;
Jurnalistika va axborot;
Kompyuter texnologiyalari va informatika, aloqa va axborotlashtirish, telekommunikatsiya texnologiyalari;
Arxitektura va qurilish;
Xizmat ko‘rsatish sohasi;
Transport.
Eng kam ish haqining 50 baravari miqdorida — 9 million 215 ming so‘m (ilgari 7 million 900 ming):
San’at;
Arxitektura, qishloq hududlarini arxitektura-loyihaviy tashkil etish.
Eng kam ish haqining 55 baravari miqdorida —  10 million 136 ming so‘m (ilgari 8 million 800 ming):
Iqtisod;
Axborot-kommunikatsiya texnologiyalari sohasida iqtisodiyot va menejment;
Sog‘liqni saqlash.
Eng kam ish haqining 60 baravari miqdorida —11 mln 58 ming so‘m (ilgari 9 mln 850 ming):
Jahon siyosati;
Jahon iqtisodiyoti va xalqaro iqtisodiy munosabatlar;
Huquq.